# data[].attributes.body
A partir de la lectura de l'adaptació de Dràcula, l'alumnat haurà de crear un diari de lectura. En aquest, comentaran, debatran, dibuixaran o duran a terme qualsevol activitat creativa, que cada capítol del llibre els inspire a fer.

# data[].attributes.body
El projecte de lectura està dirigit per mi mateix amb l'ajuda de l'alumnat de 2n de l'ESO, el qual tindrà un pes molt important en l'elecció d'alguns dels seus aspectes.

Vaig començar la classe proposant-los la realització d'un diari de lectura sobre una sèrie de llibres adaptats a la seva edat i que jo creia que podien funcionar. No obstant això, un d'ells va comentar que sempre llegien llibres del mateix gènere, que eren una mica avorrits i que els agradaria llegir alguna obra relacionada amb el terror.

D'aquesta manera, va sorgir la idea de llegir una adaptació de Dràcula i la resta de la classe es va mostrar a favor, encara que alguns d'ells van comentar que no anaven a llegir res independentment del gènere/llibre seleccionat.

Després de l'elecció del llibre, els vaig explicar de forma més detallada en què consisteix un diari de lectura. L'alumnat es va mostrar content de veure que no havien d'estudiar el llibre i que l'avaluació del mateix no consistia a respondre preguntes. La meva idea principal era que el diari fos físic (una llibreta). No obstant això, alguns alumnes que són bastant bons dibuixant, em van comentar que se sentien més còmodes usant l'ordinador perquè d'aquesta manera podien incloure dibuixos digitals o vídeos. Així que vam decidir que el diari fos completament lliure, però recordant en tot moment que ha d'estar relacionat amb el contingut del llibre treballat.

Un altre dubte que em va sorgir va ser: lectura a casa o en classe? Després del comentari d'uns d'ells que van dir que no l'anaven a llegir, em vaig preocupar bastant, ja que si el llegien a casa jo no tenia manera d'assegurar que el procés de lectura s'hagués dut a terme. Vaig exposar el dubte de manera general i alguns d'ells em van insistir que tenien altres llibres de lectura i era complicat llegir-los tots a casa. Per això, vam decidir fer una mescla: alguns capítols es llegirien a casa i altres en classe. D'aquesta manera, jo també m'assegurava que aquells alumnes que no tenien interès, almenys haguessin llegit alguns capítols.

# data[].attributes.body
Part positiva: els alumnes s'han mostrat interessats pel llibre triat i pel treball, ja que els sembla més divertit que fer un examen. A més crec que alguns dels resultats poden ser molt guais.

Part negativa: hi ha alguns alumnes que no volen llegir el llibre i que, per tant, caldrà fer un esforç major per a motivar-los i perquè trobin una qualitat que se'ls doni bé i que puguin incloure en el diari. Una altra part negativa és que la creació del diari de lectura, encara que creativa, suposa un treball diari o setmanal i pot ser que molts d'ells ho deixin tot per a l'últim moment. Per això serà important el seguiment setmanal del treball i fins i tot premiar amb positius a aquells alumnes que portin el treball al dia.

# data[].attributes.body
Sincerament, amb aquest projecte tinc simplement dos objectius:

1. Que gaudisquen de l'obra.
2. Que practiquen la lectura en valencià.

No vull que el procés de lectura siga simplement llegir d'un en un una part del capítol en classe. La meua intenció és que l'alumnat puga ser creatiu amb la lectura i que se senten inspirats per ella.

# data[].attributes.body
El projecte combinarà lectura col·lectiva, individual i a casa. Triarem la metodologia depenent de l'extensió del capítol o de la seua dificultat. L'objectiu d'aquesta combinació també és que el procés de lectura no es convertisca en una rutina per a ells i que siga el més dinàmic possible. Els alumnes llegiran en ordre alfabètic, per exemple, perquè sàpien en tot moment quan els tocarà. Al final de la lectura col·lectiva es farà un xicotet debat o una posada en comú per a assegurar-nos que han entés el contingut i que no tenen cap dubte. Nosaltres, com a professors, serem els encarregats de dirigir el torn obert de paraula, el qual serà voluntari però els animarem a participar a tots.

# data[].attributes.body
El projecte de lectura de Drácula s'ha creat partint dels interessos lectors dels alumnes i també de les seues limitacions i capacitats. El llibre havia de suposar un desafiament, però sense arribar a l'extrem de dificultar per complet la seua lectura. És per això que vam triar l'adaptació. Amb la realització del diari de lectura, considerem que seguim alguns dels indicadors presentats en la rúbrica. Per exemple:

Les activitats contenen elements d'indagació o investigació, ja que els alumnes han de buscar tota aquella informació cultural que no coneixen i que hem anat explicant també en classe per a contextualitzar l'obra. Això també està relacionat amb la capacitat d'aprendre a aprendre.

Les tasques estan contextualitzades, ja que han de relacionar parts, personatges o elements de l'obra amb la seua vida quotidiana, i per tant això suposa que no hi ha una única solució correcta per a fer el treball. A més en ser un treball creatiu i lliure (dins d'uns límits), els alumnes amb necessitats d'aprenentatge poden tindre el projecte adaptat de manera personalitzada.

Finalment, existeix un producte final, que és el diari, que els alumnes hauran d'entregar en la data proposada.

Tot el projecte està assessorat pel professorat, qui anirà guiant els alumnes i donant-los idees.

Per aquest motiu, es valorarà tant el procés de lectura com el treball final. L'alumnat haurà de participar i portar el material.